Diskusjon:Dammanns vei (Oslo)

message: Kartverket bruker Dammanns vei, så vi får vel håpe at det er riktig offisielt navn. Men her var jo et par andre artigproblemer. Hvem er veien oppkalt etter og hvordan skrev han navnet sitt?
*  
replies: text: -- her finnes en rettssak hvor vinfirmaet «Dammann & Baltzersen» er nevnt. Her har vi også grossererne Johs. og Axel Dammann.
*

text: -- i en matrikkel for Christiania finner vi derimot «Damman & Baltzersen»
*

text: -- at bedriften selv skrev seg Dammann & Baltzersen fremgår av denne annonsen fra 1877
*

text: -- at andre kunne finne på å skrive bedriften for Damman & Baltzersen fremgår her
*

text: -- her finnes henvisning til en nekrolog fra 1939 over direktør Johs Damman 74 år gammel. 
*

text: -- Sønnen til Johs, Erik Dammann, finner jeg igjen her, men nå heter bedriften Dammann & Co. 
*Axel og Johs Damman finner jeg igjen i folketellingen fra 1875 (de er sønner av Johannes Heinrich Dammann Kjøbmand 1834 Lybeck (lenke forhåpengligvis her)), denne handelsborgeren kom fra Lübeck og hvor var hans foreldre. Han ser ikke ut til å hatt noen bror i Norge, eller?
*

text: -- på 50 års dagen blir grosserer Axel omtalt som Damman. 
*

text: -- det fantes en grosserer «Heinrich Conrad Øhlckers». 
*

text: -- Heinrich Conrad Øhlckers var født i Hannover i 1842. 
*

text: -- I denne (som er en del eldre enn Byleksikonet) heter veien Dammanns vei og grossereren Heinrich Conrad Dammann. Men helt konsekvente er de ikke se side 30 om Schiøtts vei. 
*  :-- I denne utgaven av Oslo byleksikon heter veien Dammanns vei og formen Dammans forekommer ikke. 
*

text: -- 21 år senere har Oslo byleksikon omdøpt veien til Dammans vei og mannen til Damman, mens de i andre artikler dels omtaler veien som Dammans og som Dammanns. 
*

text: -- Grosserer Johannes H. Dammanns nekrolog står her på side 2, dødsannonsen på side 3 og en annonse for bedriften på side 4. Nekrologen gir i alle fall nok til en stubb om mannen som grunnla bedriften, men ikke for en artikkel om noen Heinrich Condrad Damman/n. 
Jeg står med andre ord igjen med å lure på hvem var «grosserer Heinrich Conrad Damman» som denne veien skal være oppkalt etter. Hva vedtok egentlig i navnevedtaket som skal være gjort i 1932? Er det mulig at "noen" ett sted underveis har blandet sammen En grosserer Heinrich Condrad med en annen grosserer Damman (eller Dammann). Her kan det være slik at opptil flere ellers pålitelige kilder har kopiert hverandre og så har en opprinnelig feil blitt mangfoldiggjort. Mulig noe av disse navneproblemene fortjener å omtales i artikkelen (i den grad de lar seg belegge med referanser og ikke blir bare spekulasjon). Vet ikke om dette var særlig nyttig for artikkelen, men jeg fikk i alle fall noe å lure på. --ツツDyveldi ☯ prat  ✉ post  25. okt. 2014 kl. 16:29 (CEST)

text: Gode spørsmål, og jeg spør meg selv det samme. (Kan legge til at det på Vestre gravlund er en familiegrav som bl.a. omfatter en Johannes Heinrich Dammann, f. 3/10-1801, d. ukjent dato, begravet 8/5-1940 (!), så her har det nok ikke vært helt orden i systemet.) Hadde jeg lagt merke til problemstillingen før publisering, ville denne ha ligget på vent til en slags avklaring var noenlunne på plass. Det viser seg dessverre at feil forekommer selv hos ellers pålitelige folk, og her er det i bunn og grunn en god del uklart. Tilbakestillingen kan betraktes som en innrømmelse av at kommunen får bestemme hva de vil kalle veien, og så får vi finne ut mer om saken. For øvrig er noe av teksten kuttet av. Denne Damman(n) skal ifølge byleksikonet ha eid villaen Mindet i nr. 4, skjønt veien må jo ha hatt et annet navn (ev. vært uten navn) på hans tid. Vinguru (diskusjon) 25. okt. 2014 kl. 17:12 (CEST)
replies: text: : Eh, Johannes Heinrich Dammann ble født 1901 (Det er ikke første gang Begravdeioslo.no har tastefeil. DIS' Gravminner pleier å være mer pålitelig.)Pål N. (diskusjon) 25. okt. 2014 kl. 17:16 (CEST)
replies: text: ::Det har du nok rett i, men den kjøpmannen fra Lübeck som det er vist til ovenfor (samme som her) stemmer med byleksikonets kronologi (levetid 1834-1901, og villaen skal ha blitt bygget om i 1870-årene og ha fått et uthus i 1896). Teksten i oppslag er for øvrig kuttet av ved et uhell, men vil bli reparert etterhvert. Vinguru (diskusjon) 25. okt. 2014 kl. 17:28 (CEST)
replies: text: :::Eiendommen «Mindet» i Aker herred har/hadde gårdsnummer 2 og bruksnummer 115 og tilhørte i 1904 enkefru T. Christoffersen.  i nåværende grunnbok.  . -- Jeg vet ikke hva som skjedde med gårds- og bruksnummer når Aker ble slått sammen med Oslo, så jeg har spurt Kartverket sin opplysningstjeneste hvem som eide eiendommen på 1800-tallet, kan være fullstendig bomskudd, men verdt et forsøk. ツツDyveldi ☯ prat  ✉ post  25. okt. 2014 kl. 20:20 (CEST)
replies: text: ::::

text: ::::Har kikket mer på henvisningene dine. Du har vel egentlig sannsynliggjort identiteten. Utover nevnte folketelling av 1875 kan vi kanskje finne frem til navneformen i minesterialboken for Halden prestegjeld i anledning sønnens bryllup 2/11-1898. Der omtales brudgommens far som Johs. (Johannes) Heinrich Konrad Dammann, kjøpmann. Han er altså født i Lübeck i 1834, og bransjen er vinhandel. I tillegg til den (forhåpentligvis) lykkelige brudgom Johannes Rudolf Dammann (f. 1864) er han altså far til bl.a. Axel Hartvig Dammann, (f. 1866), som vi kjenner som beboeren i Havna allé 15 (jf. folketelling av 1910) som fikk oppført Villa Dammann (ark. Arne Korsmo og Sverre Aasland) i 1932. (Hans barnebarn heter også Axel Dammann og er omtalt her i forbindelse med planer om nybygg tett inntil Villa Dammann.)

text: ::::Ellers kunne det være interessant å vite hvordan det gikk med sønnenes vinhandelsvirksomhet gjennom forbudstiden og da Vinmonopolet ble innført, men det er kanskje utenfor vårt tema, og det er altså ikke verre enn at nevnte arkitekttegnede villa ble oppført. En tilbakemelding til Gravferdsetaten i Oslo hadde nok heller ikke av veien, men...

text: ::::Utover det kan man kanskje jobbe videre med navnevedtaket i kommunen (skjønt din henvisning fra før byleksikonet sannsynliggjør skriveformen Dammanns vei). Kanskje går det også an å sjekke noe med villaen på Bygdøy, men jeg vet ikke hvor mye klokere jeg ble av henvisningen der.

text: ::::(Som en bisak fremgår det at Erik Dammann med Fremtiden i våre hender er sønn av Erik Lorange Dammann (1904–92), som er sønn av tidligere nevnte Johannes Rudolf Dammann (f. 1864), som giftet seg i 1898.) Vinguru (diskusjon) 25. okt. 2014 kl. 21:46 (CEST)
replies: text: :::::Den ministerialboken gjorde susen! Jeg skal melde fra hva Kartverket svarer om eiendommen. Det er veldig lett å havne i original forskning når vi begynner å koble opplysninger slik vi gjør her, men kan vi koble eiendommen Minde til vår grosserer og/eller til adressen i Dammanns vei så er jeg trygg på at vi kan korrigere opplysningene i Oslo byleksikon (og et par andre pålitelige referanser i tillegg). Her er nok en note på sin plass som forklarer hva mannen "faktisk" het (eller hvilke navn han var kjent under). Men jeg tror vi har en notabel bedrift og en notabel grosserer sånn etterhvert. En av bøkene jeg så på viste at den var nummer 2 på en eller annen liste (en bok om spritforbudstider), men her kan det nok hende at Bokhylla kan avsløre mer, den inneholder jo også gamle aviser. Det var også noe med sjøassuranse mener jeg å ha snubla over så disse kan ha hatt flere bein å stå på økonomisk. Jeg er kanskje ikke så begeistret for moderne og høyst levende forretningsfolk som vil ha CVen sin på WP, men de historiske er jo en helt annen skål. ツツDyveldi ☯ prat  ✉ post  25. okt. 2014 kl. 22:20 (CEST)
thread_title:  Hva stod i det opprinnelige navnevedtaket og hvem var Heinrich Conrad Damman/n